ພິທີປະຖົມນິເທດ ນັກສຶກສາ ຊັ້ນສູງ ລະບົບເລັ່ງລັດ 5 ເດືອນ ຮຸ່ນທີ XIX
ກ່ອນຈະເຂົ້າສູ່ຂອງການຮຽນ-ການສອນ ສະຖາບັນການເມືອງ ແລະ ການປົກຄອງແຫ່ງຊາດ ໄດ້ປະຖົມນິເທດ ນັກສຶກສາ ຊັ້ນສູງ ລະບົບເລັ່ງລັດ 5 ເດືອນ ຮຸ່ນທີ XIX ໃນວັນທີ 29 ສິງຫາ 2016 ທີ່ຜ່ານມານີ້ ເຊິ່ງໄດ້ປະຖົມນິເທດກ່ຽວກັບ 4 ວຽກງານໃຫຍ່ ເຊິ່ງມີຕາງໜ້າໂດຍແຕ່ລະຂະແໜງການເປັນຕົ້ນແມ່ນ ກົມຈັດຕັ້ງພະນັກງານ, ກົມວິຊາການ, ສູນຂໍ້ມູນຂ່າວສານ ແລະ ຫ້ອງການ, ປະຖົມນິເທດກ່ຽວກັບລະບົບການຈັດຕັ້ງຂອງ ສມປຊ, ທີ່ຕັ້ງ ແລະ ພາລະບົດບາດ, ຫຼັກສູດ ຂອງການສຶກສາຮ່ຳຮຽນ, ການນຳໃຊ້ບໍລິການຫໍສະໝຸດ ແລະ ລະບຽບນັກສຶກສາ-ຫໍພັກ.
ຄະນະ ນິຕິສາດ ແລະ ລັດຖະສາດ ມຊ ພົບປະແລກປ່ຽນບົດຮຽນ ກັບ ຄະນະວິຊາ ບໍລິຫານສາດ ສມປຊ
ໃນຕອນເຊົ້າຂອງວັນທີ 25 ສິງຫາ 2016 ຄະນະນິຕິສາດ ແລະ ລັດຖະສາດ ມະຫາວິທະຍາໄລແຫ່ງຊາດ ໄດ້ມາທັດສະນະສຶກສາ ແລະແລກປ່ຽນບົດຮຽນກ່ຽວກັບການຄຸ້ມຄອງບໍລິຫານ ການຮຽນ-ການສອນ ໃນຫຼັກສູດປະລິນຍາໂທ ສາຂາ ການປົກຄອງ ກັບ ສະຖາບັນການເມືອງ ແລະການປົກຄອງແຫ່ງຊາດ, ໂດຍການນຳພາ ຄະນະຂອງ ທ່ານ ຮສ ວຽງວິໄລ ທ່ຽງຈັນໄຊ ຄະນະບໍດີ ຄະນະນິຕິສາດ ແລະລັດຖະສາດ ພ້ອມດ້ວຍຄະນະບໍດີ, ບັນດາຫົວໜ້າພາກວິຊາລັດຖະສາດ, ຮອງພາກວິຊາ ແລະ ໝູ່ຄະນະ 9 ທ່ານ.
ສມປຊ ເຊື່ອມຊຶມ ນິຕິກຳທີ່ພົວພັນວຽກງານ ພະນັກງານຂອງ ສປປ ລາວ
ສະຖາບັນການເມືອງ ແລະການປົກຄອງແຫ່ງຊາດ ໄດ້ຈັດກອງປະຊຸມເຊື່ອມຊຶມນິຕິກຳ ທີ່ພົວພັນເຖິງວຽກງານ ພະນັກງານຂອງ ສປປ ລາວ ຂຶ້ນໃນວັນທີ 25 ສິງຫາ 2016 ທີ່ຜ່ານມາ ເຊິ່ງມີ ທ່ານ ຮສ ສະໝຸດທອງ ສົມພານິດ ຄະນະພັກ, ຮອງຫົວໜ້າ ສມປຊ, ມີຫົວໜ້າກົມ, ຮອງ, ຫົວໜ້າສູນຂໍ້ມູນຂ່າວສານ, ຫົວໜ້າ ຄະນະວິຊາ ຕະຫຼອດຮອດ ພະນັກງານ-ຄູ-ອາຈານ ແລະພະນັກງານບຳນານໄດ້ເຂົ້າຮ່ວມຢ່າງພ້ອມພຽງ.
ມະຫາວິທະຍາໄລແຫ່ງຊາດ ເປີດຊຸດຝືກອົບຮົມ ທິດສະດີການເມືອງ-ການປົກຄອງ 45 ວັນ
ໃນຕອນບ່າຍຂອງວັນທີ 12 ສິງຫາ 2016 ທີ່ຜ່ານມາ ມະຫາວິທະຍາໄລແຫ່ງຊາດ ໄດ້ເປີດຊຸດຝຶກອົບຮົມ ທິດສະດີການເມືອງ-ການປົກຄອງ 45 ວັນ ຊຸດທີ X ຂຶ້ນ ໂດຍການເປັນປະທານຂອງ ທ່ານ ສຈ ປອ ສົມສີ ຍໍພັນໄຊ ວ່າການ ອະທິການບໍດີ ມະຫາວິທະຍາໄລແຫ່ງຊາດ ພ້ອມດ້ວຍ ທ່ານ ຮສ ສະໝຸດທອງ ສົມພານິດ ຄະນະພັກ, ຮອງຫົວໜ້າ ສມປຊ, ມີຫົວໜ້າກົມວິຊາການ ສມປຊ, ບັນດາຜູ້ເຂົ້າຮ່ວມ ຫ້ອງການ, ຜູ້ອຳນວຍການ, ສູນ, ສະຖາບັນ, ຫໍສະໝຸດ ມຊ ເຂົ້າຮ່ວມ.